Stjórn Sorpurðunar Vesturlands hf. ákvað á dögunum að hækka gjaldskrá fyrirtækisins frá og með nýliðnum áramótum . Urðunargjald fyrir almennt sorp og seyru verður 4,60 kr / kg en var 4,30 kr / kg og er hækkunin því rætt tæp 7% . Gjald fyrir urðun sláturúrgangs hækkar úr 8,90 kr / kg í 9.50 kr / kg eða um 6,74% . Sorpurðun Vesturlands hf. er í eigu sveitarfélaganna á Vesturlandi og á jörðina Fíflholt á Mýrum . Þar er rekinn urðunarstaður þar sem sveitarfélögin koma með allt sorp sem heimilt er að urða .